NARIADENIE KOMISIE (ES) č. 1137/2004
z 21. júna 2004,
ktorým sa mení a dopĺňa nariadenie (ES) č. 43/2003 o pravidlách uplatňovania nariadení Rady (ES) č. 1452/2001, (ES) č. 1453/2001 a (ES) č. 1454/2001, pokiaľ ide o pomoc pre miestnu produkciu rastlinných výrobkov v najvzdialenejších regiónoch Európskej únie
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1453/2001 z 28. júna 2001, ktorým sa zavádzajú osobitné opatrenia pre niektoré poľnohospodárske výrobky pre Azorské ostrovy a ostrov Madeira a ktorým sa ruší nariadenie (EHS) č. 1600/92 (Poseima) (1), najmä na jeho článok 5 ods. 3,
keďže:
(1)
Nariadenie Komisie (ES) č. 43/2003 (2) stanovilo vo svojej prílohe IV čiastky a maximálne množstvá týkajúce sa pomoci miestnej komercializácie výrobkov uvedených v článku 5 ods. 1 nariadenia (ES) č. 1453/2001.
(2)
Uvedenie tohto opatrenia do praxe roku 2003 ukázalo, že využívanie maximálnych množstiev je medzi jednotlivými výrobkami veľmi nerovnocenné. Zistilo sa, že sa množstvá pre niektoré výrobky systematicky nevyužívajú, zatiaľ čo v prípade iných výrobkov dopyt prevyšuje maximálne množstvá, čo má za následok použitie koeficientu na zníženie podpory. Preto je odôvodnené prerozdeliť množstvá medzi jednotlivé výrobky tak, aby odrážali zistené tendencie, a upraviť výšku pomoci pre niektoré výrobky v závislosti od skúsenosti a zaznamenaných výsledkov s cieľom lepšieho využívania zdrojov.
(3)
V dôsledku toho je potrebné zmeniť a doplniť nariadenie (ES) č. 43/2003.
(4)
Opatrenia uvedené v tomto nariadení sú v súlade so stanoviskom všetkých riadiacich výborov pre príslušné výrobky,
PRIJALA TOTO NARIADENIE:
Článok 1
Príloha IV k nariadeniu (ES) č. 43/2003 sa nahrádza textom uvedeným v prílohe k tomuto nariadeniu.
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskej únie.
Uplatňuje sa:
a)
od 1. januára 2004, pokiaľ ide o stanovené množstvá v stĺpci III novej prílohy IV;
b)
pre zmluvy uzatvorené po vstupe do platnosti novej prílohy IV, pokiaľ ide o čiastku stanovenej pomoci v stĺpcoch IV a V novej prílohy IV.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 21. júna 2004